钦定古今图书集成/明伦汇编/官常典/第753卷 > 孙经世〈弟纬世 纮世〉
## 钦定古今图书集成/明伦汇编/官常典/第753卷 > 孙经世〈弟纬世 纮世〉

按《赣县志》：“经世字九云，骁骑将军兰之长子也。崇祯
癸未贡，因母丧不授官。仲弟纬世，克敦孝弟。季弟纮
世，邑庠生，善文。时兵事急，绅士家有逸去者，经世与
纬世、纮世曰：‘吾家自亳以簪缨，世受国恩，若窜伏乡
落，岂荫胄所宜’？”时母张宜人柩在庭，乃环哭曰：“安得
厝吾母于吾父穴中，俾儿辈后死者得相见一处耶！”
及围急，率家人泣拜先灵，长幼次第拜讫，举火自焚纬世妻蔡氏触于姑张宜人之柩者三，不死。遂与纮
世妻王氏率男妇尽殁于莲花塘，止遗男日广一人
登乡试。